
REFERAT DE APROBARE A  PROIECTULUI DE HOTĂRÂRE

Privind modificarea Hotararii de Consiliu Local nr. 302 din 31.07.2020 privind aprobarea incheierii Acordului de parteneriat intre Municipiul Timisoara si Asociatia Prin Banat pentru implementarea proiectului ,,Refuncționalizare imobil pentru Centru Cultural – Turn de Apă, Iosefin, str. Gh. Barițiu’’


1. Descrierea situatiei actuale

Primaria Municipiului Timisoara (Promotor de proiect) in parteneriat cu Asociatia Prin Banat ( Partener)  a depus spre finantare proiectul ,,Refuncționalizare imobil pentru Centru Cultural - Turn de Apă, Iosefin. str. Gh. Barițiu”, Timișoara in cadrul programului RO-CULTURA - Restaurarea și revitalizarea monumentelor istorice. Proiectul a fost aprobat in urma evaluarii precontractuale.

2. Schimbari preconizate si rezultate asteptate

Obiectivul general al proiectului este „Stimularea dezvoltării economico-sociale la nivelul municipiului Timisoara prin reabilitarea si valorificarea patrimoniului cultural si istoric al orasului.”

Obiectul parteneriatului încheiat Primaria Municipiului Timisoara si Asociatia Prin Banat este reprezentat de implementarea proiectului “Refunctionalizare imobil pentru Centru Cultural – Turn de Apa, Iosefin, str. Gh. Baritiu‘’. Activitatea principala ce revine Municipiului Timisoara este restaurarea si refunctionalizarea monumentului si activitatea principala ce revine Asociatiei Prin Banat este desfasurarea de activitati socio-culturale pentru revitalizarea si  punerea în circuitul public a Turnului de Apă Iosefin. 


3. Alte informatii 

Avand in vedere ca in data de 03.09.2020 a fost publicat modelul de Acord de parteneriat agreat de catre Ministerul Culturii și Identitătii Nationale in cadrul programului RO-CULTURA si ca  in urma verificarii pre-contractuale, valoarea proiectului a suferit modificari, este necesara modificarea Acordului de Parteneriat aprobat prin HCL 302 din 31.07.2020,  conform modelului agreat de catre Ministerul Culturii și Identitătii Nationale si cu sumele aprobate in urma verificarii precontractuale. 

In urma parcurgerii etapei de verificare pre-contractuala valoarea totala a proiectului este de 10.981.112, 88  lei TVA inclus, din care: 

Valoarea totala aferenta Promotorului de proiect Primaria Municipiului Timisoara este de 9.336.703,15 lei TVA inclus, din care:
· cheltuieli eligibile = 9.176.814,75 lei TVA inclus
- contributie proprie 1.835.362,95 lei TVA inclus
- finanțarea nerambursabilă 7.341.451,80 TVA inclus, din care:
		- Finanțare nerambursabilă din fonduri SEE  este 6.240.234,03 lei
- Finanțare nerambursabilă din bugetul național este 1.101.217,77 lei	
· cheltuieli ne-eligibile= 159.888,40 lei TVA inclus 
Valoarea totala aferenta Partenerului Asociatia Prin Banat este de 1.644.409,73 lei  TVA inclus. 
			- contributie proprie 328.881,95 lei TVA inclus
			- finantare nerabursabila 1.315.527,78 TVA inclus, din care:
		- Finanțare nerambursabilă din fonduri SEE  este 1.118.198,62 lei
- Finanțare nerambursabilă din bugetul național este 197.329,17lei	



4. Concluzii

Considerăm oportună incheierii acordului de parteneriat intre Primaria Municipiului Timisoara si Asociatia Prin Banat pentru implementarea proiectului ,,Refuncționalizare imobil pentru Centru Cultural – Turn de Apă, Iosefin, str. Gh. Barițiu’’ conform modelului publicat de catre Ministerul Culturii și Identitătii Nationale in cadrul programului RO-CULTURA si cu sumele aprobate in urma verificarii precontractuale.

